Helena Duka Anđeo
Helena Duka Anđeo (grčki Ελένη Δούκαινα Άγγελίνα, transliteracija Eleni Doukaina Angelina; znana i kao Helena Komnena) bila je grčka plemkinja Tesalije te kraljica supruga Srbije u srednjem vijeku. Njeni roditelji su bili Ivan I Duka od Tesalije („Ivan Kopile“; Iōannēs I Doukas) i njegova supruga Hipomona. Njen brat je bio plemić Teodor Anđeo (Theodōros Angelos). Helena se 1273./76. udala za kralja Srbije Stefana Uroša II Milutina te je u Srbiji bila znana kao Jelena. Moguće je da su njihovi sinovi bili Stefan Konstantin i Stefan Uroš III. 1283. Helena i njen muž su se rastali. Helena se, po svemu sudeći, vratila u Grčku.